સારું વાચન જીવન સુધારણામાં સહાયક બની રહે છે, જ્ઞાનની ક્ષિતિજો ખોલે છે અને વાચકમાં તમામ પ્રકારની પરિસ્થિતિઓની સમતોલ છણાવટની ક્ષમતા કેળવવાની સાથે, આત્મવિશ્વાસ વધારે છે. આ તમામ બાબતોને ધ્યાનમાં રાખીને જેલ કેદીઓની સુધારણા અને સ્વસ્થ સામાજિક પુર્નવસનના ભાગરૂપે છેક સયાજીરાવ મહારાજના શાસનકાળથી વડોદરા મધ્યસ્થ જેલમાં રાજ્યના મધ્યસ્થ ગ્રંથાલય સાથે જોડીને પુસ્તકાલય પ્રવૃત્તિ શરૂ કરવામાં આવી હતી.